Si Ayn Rand (/aɪn/;[1] minundag bilang Alisa Zinovyevna Rosenbaum;[lower-alpha 1] kan Pebrero 2 [O.S. Enero 20] 1905 – Marso, 1982) sarong Ruso-Amerikano na parasurat sagkod pilosopo.[2] Midbid siya sa saiyang duwang bantog na nobela,an The Fountainhead sagkod Atlas Shrugged, asin sa pagmukna kan sarong pilosopikal na sistema na nginaranan niyang Objectivism. Nagklase sa Russia, asin buminalyo sa Estados Unidos kan 1926. Igwa siya nin mga palabas na iniluwas sa Broadway kan 1935 asin 1936. Pakalihis kan duwang nobela niya na dai man nagin matrayumpo tulos, nagi siyang bantog kan 1943 huli sa nobelang , The Fountainhead. Kan 1957, ipinublikar ni Rand an saiyang pinaka-midbid na obra, an nobelang Atlas Shrugged. Pakalihis kaini, siya nagpasiring sa pagsurat nin mga non-fiction tangani na maipamidbid an saiyang pilosopiya, nagpublikar man nin sadiri niyang mga peryodiko, asin nagpaluwas nin nagkakapirang koleksyon nin mga saysay bago an saiyang kagadanan kan 1982.